འ་ཡུམ་རྣམས་ཀྱི་སྒྲུབ་ཐབས། འོད་ཟེར་ཅན་གྱི་སྦྱིན་སྲེག འོད་ཟེར་ཅན་གྱི་བསྟོད་པ། རིག་མ་བཅུ་དྲུག་གི་བསྟོད་པ་ཚན་པ་གཉིས། སྲུང་བ་ལྔའི་སྔོན་འགྲོ སྲུང་བ་ལྔའི་སྒྲུབ་ཐབས། ཡང་སྲུང་བ་ལྔའི་སྒྲུབ་ཐབས་བསྡུས་པ།
་་་་་སོ་འབྲངས། སྟོང་ཆེན་རབ་འཇོམས། རྨ་བྱ་ཆེན་མོ། གསང་སྔགས་རྗེས་འཛིན། བསིལ་བའི་ཚལ།
སྲུང་བ་ལྔའི་བསྟོད་པ། སྲུང་བ་ལྔའི་དཀྱིལ་འཁོར་ལྷ་ཚོགས་ལ་བསྟོད་པ། འདོད་པའི་ལྷ་
་་་་་རྣམ་རྒྱལ།་་་་་དཔལ་ལྡན། རི་ཁྲོད་མ།་་་་་རྒྱལ་བ། བྱམས་པ།་་་་་རྒྱལ་བ། འཇམ་དབྱངས།་་་་་རྒ་ཤི སྤྱན་རས་གཟིགས།་་་་་སངས་རྒྱས། ཆོས་སྲུང་་་་་་གང་གི་འཕྲུལ། ནོར་ལྷ་སོགས།་་་་་གང་སྔོན།
རྣམས་ལ་བསྟོད་པ། ཕྱོགས་བཞིའི་གཏོར་མ་དང་གཟའ་སྐར་གཏོར་མ་སོགས་ཆོས་ཚན་བཅོ་ལྔ་པ། ཆོ་གའི་སྡོམ་ཚིག་དང་བཅས་པ། ཛཾ་བྷ་ལ་སེར་པོའི་སྒྲུབ་ཐབས། རྒྱུད་འབུམ་གྱི་དཀར་ཆག རྡོ་རྗེ་ནག་པོ་ཆེན་པོའི་སྒྲུབ་ཡིག
་་་་་གང་སྐུ་མའང་འདིར་ཡོད།
བདུད་རྩི་ལྔའི་མཆོད་པ། མགོན་པོའི་བསྟོད་པ་གང་ཐུགས་མ། དཔལ་མགོན་ལྕམ་དྲལ་གྱི་མཆོད་གཏོར་བཤགས་པ་དང་བཅས་པ། དཔལ་གདོང་བཞི་པའི་བསྟོད་པ། ཡང་ཕྱོགས་བཞིའི་གཏོར་མ། རྗེ་བཙུན་ས་སྐྱ་པའི་མན་ངག་ཉིན་ཞག་ཕྲུགས་གཅིག་གི་གཏོར་མའི་ཆོ་ག
་་་་་དཀར་ཆག་དྲུག་ཅུ་རྩ་བཞི། ཕྱོགས་སྐྱོང་། ལྷ་ཀླུ། ཆབ་གཏོར་ཀླུ་གཏོར།
བསྟོད་དབྱངས་རྒྱ་མཚོ་སྙན་ངག་རིན་པོ་ཆེའི་རྒྱན་བཀྲ་བ། འཇམ་དབྱངས་ལ་བསྟོད་པ་ཉེ་བར་བསྔགས་པ་མེ་ཏོག་ཕྲེང་བ། འཇམ་དཔལ་ལ་མཚན་དོན་གྱིས་བསྟོད་པ། ཡང་འཇམ་དཔལ་ལ་བསྟོད་པ་ནོར་བུའི་ཕྲེང་བ། འཇམ་དཔལ་བརྟན་པའི་འཁོར་ལོ་ལ་བསྟོད་པ། རྩེ་ལྔའི་རི་ལ་སོ་སོའི་རིགས་དང་མཐུན་པར་བསྟོད་པ། ཡང་དེ་ཉིད་ལ་བསྟོད་པ། སྐྱིད་གྲོང་འཕགས་པ་ཝ་ཏི་ལ་མནལ་ལམ་དུ་བསྟོད་པ། བྱམས་མགོན་ལ་བསྟོད་པ། གནས་བརྟན་བཅུ་དྲུག་ལ་བསྟོད་པ། ཆོས་སྤྱོད་བཅུ་པ་བསྡུས་པ། ཡན་ལག་བདུན་པ་རྒྱ་སྐད་མ། སྐྱབས་འགྲོ་སེམས་བསྐྱེད་བསྔོ་བ་རྣམས་འབྲིང་དུ་བསྟན་པ། ཡང་དེ་རྣམས་བསྡུས་པ། ཡུལ་སྐྱོང་མགོན་པོ་དཔལ་བཟང་ལ་གདམས་པ། སེམས་བསྐྱེད་ཀྱི་ཆོ་ག་བསྡུས་པ། སྐྱབས་འགྲོ་སེམས་བསྐྱེད་ཀྱི་རྣམ་གཞག སྐྱབས་འགྲོ་སེམས་བསྐྱེད་ཀྱི་རྣམ་གཞག་བོ་ལོད་ཀྱི་དོན་དུ་མཛད་པ། སྐྱབས་འགྲོ་སེམས་བསྐྱེད་དབང་གི་བསླབ་བྱ་རྒྱལ་པོ་ཨ་རོགས་ཆེའི་དོན་དུ་གནང་བ། མ་མོ་ལ་སྤེལ་བའི་རབ་ཏུ་བྱེད་པ།
་་་་་ཡི་གེ་མ་མོ་ལ་སྤེལ་བ་འདི་རྒྱལ་པོ་ལ་བསྟོད་པ་ཡིན།
རྒྱལ་པོ་ལ་གདམས་པ། དེའི་བསྡུས་དོན། ཐེག་པ་མཆོག་གི་གསལ་བ། དེའི་བསྡུས་དོན། ཤེས་བྱ་རབ་གསལ། ལས་འབྲས་གསལ་བའི་མེ་ལོང་། རྒྱལ་པོ་ཇིམ་བིག་དེ་མུར་ལ་གཏམ་དུ་བྱ་བ་ནོར་བུའི་ཕྲེང་བ། རྒྱལ་པོ་མངྒ་ལཾ་ལ་གཏམ་དུ་བྱ་བ་བཀྲ་ཤིས་ཀྱི་ཕྲེང་བ། རྒྱལ་པོ་མོ་ནོ་གན་ལ་སྤྲིངས་ཡིག རྒྱལ་པོ་ཧོང་ཀོའི་དོན་དུ་མཛད་པ་ཐེག་པ་ཆེ་ཆུང་གི་ལམ་གྱི་རྣམ་གཞག རྒྱལ་པོ་དེ་ཀུ་བྷོ་ག་ལ་གདམས་པ་བདུད་རྩི་འབྱུང་བ། རྒྱལ་པོ་དེ་མུར་བྷོ་ག་ལ་གདམས་པ་ཟླ་བའི་འོད་ཟེར། དཔོན་མོ་པུནྡྷ་རི་ཀ་ལ་གདམས་པར་བྱ་བ་སྒྲུབ་པའི་རིམ་པ་གསལ་བ། རྒྱལ་པོ་ཇིམ་གྱིམ་ལ་སྤྲིངས་ཡིག་ཚན་པ་གསུམ། ཨ་ཙ་ར་ལ་སྤྲིངས་ཡིག སྤྲིངས་ཡིག་རིན་ཆེན་ཕྲེང་བ། ཡེ་ཤེས་འབུམ་ལ་གདམས་པ། རིག་པ་སྨྲ་བ་གྲགས་བཟང་ལ་སྤྲིངས་ཡིག བདེན་པ་གཉིས་རྣམ་པར་ངེས་པ།
་་་་་སློབ་དཔོན་དཔལ་གྱི་ཞུས་ལན་ཡང་ཟེར།
ཟབ་མོ་སྣང་བའི་རབ་ཏུ་བྱེད་པ། ཕྱག་རྒྱ་ཆེན་པོ་ཉམས་སུ་ལེན་ཚུལ། ཕྱག་རྒྱ་ཆེན་པོ་ཡན་ལག་བདུན་ལྡན། ཡན་ལག་བདུན་ལྡན་གྱི་གཏམ། དམ་ཚིག་པདྨ་དཀར་པོའི་མདོའི་ཚིག་འབྲུ་འགའ་ཞིག་ལ་ལོག་པར་རྟོག་པ་དགག་པ། བུ་མོ་རིན་ཆེན་གྱིས་ཞུས་པའི་མདོའི་དོན་བསྡུས་པ། ཟབ་མོ་མདོ་ལྔའི་སྡོམ།
་་་་་ཐེག་པ་ཆེན་པོའི་མན་ངག་བསྡུས་པའང་ཟེར། དེ་བཞིན་གཤེགས་པ་སྙིང་པོའི་མདོ། གསང་སྔགས་ཐབས་ལ་མཁས་པ། ཏིང་ངེ་འཛིན་རྒྱལ་པོ། མདོ་སྡེ་ས་བཅུ་པ། སངས་རྒྱས་ཀྱི་ས་རྣམས་སོ། །
བླ་མ་བརྒྱུད་པའི་བསྡུས་དོན། སྐྱོ་བའི་གཏམ་གྱི་ཚིགས་སུ་བཅད་པ། ངན་པའི་སྤྱོད་པ་ལ་ཁྲེལ་བ། ཐེག་པའི་དབྱེ་བའི་དོན་བསྡུས་པ། བསམ་གཏན་ཤེས་རབ་ཀྱི་ཞུས་ལན། བྱང་ཆུབ་ལམ་གྱི་སྙིང་པོ་བསྒོམ་པའི་རིམ་པ། དབུས་གཙང་དུ་ཆོས་འཁོར་དུས་ཀྱི་བཀའ་ཡིག ཚྭ་རོང་པ་ལ་སྤྲིངས་ཡིག རང་གི་སློབ་མ་ལ་སྤྲིངས་ཡིག ཟབ་མོ་ཉམས་སུ་ལེན་ཚུལ། ཇིམ་བིག་ལ་སྤྲིངས་ཡིག ཡིག་རྐྱང་ཆུས་གླེགས་བམ་བསྒྲུབ་པའི་ཡི་གེ རྒྱལ་པོ་བྱང་ཆུབ་སེམས་དཔའ་ལ་སྤྲིངས་ཡིག རྒྱལ་པོ་ཨ་རོག་ལ། རིན་ཆེན་དཔག་ཤི་ལ། པཎྜི་ཏ་ལཀྵི་ཀ་ར་ལ། གཤོང་སྟོན་ལོ་ཙཱ་བ་ལ། རྭ་སྟོན་ལ། རལ་གྲི་ལ། སྤྱི་བོ་ལྷས་པ་བྱང་ཆུབ་འོད་ལ། གཤོང་སྟོན་ལ། བོད་ཀྱི་མཚན་ཉིད་པ་སྤྱི་ལ། སྟག་ལུང་པ། བཀའ་བརྒྱུད་སྤྱི་ལ། དབུས་ཀྱི་སྒོམ་ཆེན་པ་སྤྱི་ལ། རྒྱལ་པོ་ཇིམ་བིག་དེ་མུར་ལ་གདམས་པ་གཉིས། རྒྱལ་པོ་ཇིམ་གྱིམ་ལ་གཉིས། དུར་གལ་དུར་མིག་ལ་བསྐུར་བ་གཉིས། ཡང་ཚིགས་བཅད་ཐོར་བུ་གཅིག ཇིམ་གིམ་ཧོ་ཀོ གྲགས་བཟང་། སྟོན་གཞོན་རྣམས་ལ་སྤྲིངས་ཡིག་རེ་རེ། གོས་དར་ལྔ་སྟོང་བཞི་བརྒྱ་ཕུལ་དུས་ཀྱི་བསྔོ་ཡིག ཚེ་དཔག་མེད་ལ་བསྟོད་པ་ཤླཽ་ཀ་གཅིག ཚིགས་བཅད་ཐོར་བུ་བ་གཉིས། མགོན་གཡག་ལ་བསྔགས་པ། ཟིན་ཤིང་གི་སྟོན་པ་དྲུག་བཏུལ་བའི་ཚིགས་བཅད། དགེ་བའི་བཤེས་གཉེན་གྱི་མཚན་ཉིད། བསྙེན་གནས་ལེན་པའི་ཆོ་ག རྒྱལ་པོ་ཇིམ་གྱིམ་གྱི་བཀའ་འགྱུར་རོ་ཅོག་བཞེངས་པའི་མཚོན་བྱེད་པ་སྡེབས་ལེགས་ཀྱི་རྒྱན་རྣམ་པར་བཀྲ་བ། རྒྱལ་པོ་མངྒ་ལཾ་ཡབ་ཡུམ་གྱིས་རྒྱས་འབྲིང་བསྡུས་གསུམ་བཞེངས་པའི་མཚོན་བྱེད། རྒྱལ་པོ་ཇིམ་བིག་ཐེ་མུར་གྱིས་ཕལ་པོ་ཆེ་གསེར་འོད་སྟོང་ཕྲག་བརྒྱ་པ་བཞེངས་པའི་མཚོན་བྱེད། རྒྱལ་པོ་གོ་པེ་ལས་རྒྱས་འབྲིང་བསྡུས་གསུམ་བཞེངས་པའི་མཚོན་བྱེད། རྒྱལ་པོ་ཨ་རོག་གིས་འབུམ་བཞེངས་པའི་མཚོན་བྱེད། དགེ་འདུན་དཔལ་བཟང་སོགས་ཀྱིས་རྒྱས་འབྲིང་བསྡུས་གསུམ་བཞེངས་པའི་མཚོན་བྱེད། རིན་ཆེན་དཔལ་གྱིས་འབུམ་བཞེངས་པའི་མཚོན་བྱེད། རྒྱལ་པོ་ཡབ་ཡུམ་གྱིས་མཆོད་རྟེན་བཞེངས་པའི་གསལ་བྱེད་སྡེབ་སྦྱོར་ཌཎྜ་ཀ་པ། བསྔགས་འོས་བསྔགས་པའི་རབ་ཏུ་བྱེད་པ། རྒྱ་བོད་ཀྱི་རྒྱལ་རབས། གསན་ཡིག རྒྱལ་པོ་གོ་པེ་ལ་སྲས་དང་བཙུན་མོར་བཅས་པ་ལ་ཤིང་མོ་ཡོས་ལོ་གསར་དུས་གནང་བའི་བཀྲ་ཤིས་ལ་སོགས་པ་བཀྲ་ཤིས་ཀྱི་ཚིགས་བཅད་ཉི་ཤུ་རྩ་བཞི།
་་་་་རྒྱལ་མཚན་རྩེ་མོ་ཡང་འདིར་ཡོད།
མངྒ་ལཾ་ཡབ་ཡུམ་ལ་གནང་བའི་བཀྲ་ཤིས། ཇིམ་བིག་ཡབ་ཡུམ་ལ་གནང་བའི་བཀྲ་ཤིས། ཡང་བཀྲ་ཤིས་ཀྱི་ཚིགས་སུ་བཅད་པ་གཅིག་རྣམས་ལེགས་པར་མཆན་ཡོད་མཆན་བཅས་རྣམས་ཐོས་པའི་བརྒྱུད་པ་ནི། ཆོས་རྒྱལ་འཕགས་པ། ཞང་དཀོན་མཆོག་དཔལ། བྲག་ཕུག་པ་བསོད་ནམས་དཔལ། བླ་མ་དོན་ཡོད་རྒྱལ་མཚན། སློབ་དཔོན་འདུལ་འཛིན། མཁན་ཆེན་བྱང་སེང་བ། ཤར་ཆེན་ཡེ་ཤེས་རྒྱལ་མཚན། རྡོ་རྗེ་འཆང་ཀུན་དགའ་བཟང་པོ། རྒྱལ་ཚབ་ཀུན་དགའ་དབང་ཕྱུག ཡོངས་འཛིན་དཀོན་མཆོག་འཕེལ། ས་ལོ་འཇམ་པའི་རྡོ་རྗེ། ངོར་ཆེན་དཀོན་མཆོག་ལྷུན་གྲུབ། བསྟན་པའི་གསལ་བྱེད་སྔགས་འཆང་ཆོས་ཀྱི་རྒྱལ་པོ་ངག་དབང་ཀུན་དགའ་རིན་ཆེན། གྲུབ་པའི་གཙུག་རྒྱན་པདྨའི་རྣམ་འཕྲུལ་བསོད་ནམས་དབང་པོ། མཁན་ཆེན་ཆོས་ཀྱི་རྗེ་རཏྣ་དྷྭ་ཛ། དཔལ་ས་སྐྱ་པ་ཆེན་པོ་གྲུབ་མཆོག་མཐུ་སྟོབས་དབང་ཕྱུག དེས་བདག་ས་སྐྱ་པ་ངག་དབང་ཀུན་དགའ་བསོད་ནམས་ལའོ། ༈ །ཆོས་རྗེ་ཁུ་དབོན་གཉིས་ཀའི་བཀའ་འབུམ་གྱི་བརྒྱུད་པ་ལུགས་གཅིག་ནི། འཕགས་པ་རིན་པོ་ཆེ། དགའ་ལྡན་པ་བཀྲ་ཤིས་དཔལ། དགའ་ལྡན་པ་ཀུན་བསོད། བླ་མ་དཔལ་ལྡན་སེང་གེ བླ་མ་དོན་ཡོད་པ་མན་འདྲའོ། ༈ །ཡང་གྲུབ་མཆོག་དམ་པ་དེ་ཉིད་ཀྱི་དྲུང་དུ། དེ་བཞིན་གཤེགས་པའི་སྐྱེ་རབས་སུམ་ཅུ་རྩ་བཞི་པ་སློབ་དཔོན་དཔའ་བོས་མཛད་པ་མཛྙུ་ཤྲཱིས་བསྒྱུར་པའི་ལུང་ཐོབ་པའི་བརྒྱུད་པ་ནི། སངས་རྒྱས། འཇམ་དབྱངས། ཀླུ་སྒྲུབ། སངས་རྒྱས་བསྐྱངས། ལེགས་ལྡན་འབྱེད། ཟླ་བ་གྲགས་པ། རིག་པའི་ཁུ་བྱུག གཞོན་ནུ་འབུམ། དྷ་པུ་རི་ཛ་ཡ་ཨ་ནནྡ། ཁུ་ལོ་ཙཱ་བ། ལེགས་ལྡན་བྱེད། གཙང་ནག་པ། གཤིན་ཆུ་སྐོར་བ། གཙང་པོ་ཇོ་ནག འོད་ཟེར་མགོན་པོ། འཇམ་དབྱངས་ཤཱཀ་གཞོན། རང་བྱུང་རྡོ་རྗེ། བླ་མ་གཡུང་སྟོན་པ། རོལ་པའི་རྡོ་རྗེ། ལྷོ་པ་རིན་པོ་ཆེ་གྲགས་པ་ཡོན་ཏན། ཆོས་རྗེ་གྲགས་པ་འབྱུང་གནས། མི་ཕམ་གཉིས་པ་ཚུལ་ཁྲིམས་དར། རིན་པོ་ཆེ་བསོད་ནམས་ལྷའི་དབང་པོ། སྤྱན་སྔ་ངག་དབང་ཆོས་གྲགས་རྒྱལ་མཚན། བླ་མ་དཔལ་ལྡན་ཆོས་འབྱོར། བྱམས་པ་ཀུན་དགའ་དོན་གྲུབ། དཔལ་ས་སྐྱ་པ་ཆེན་པོ་གྲུབ་མཆོག་མཐུ་སྟོབས་དབང་ཕྱུག དེས་བདག་ས་སྐྱ་པ་ངག་དབང་ཀུན་དགའ་བསོད་ནམས་ལའོ། ༈ །འཕགས་པ་རྡོ་རྗེ་གཅོད་པའི་མདོ་དང་། ཡོན་ཏན་རིན་པོ་ཆེ་སྡུད་པ་ཚིགས་སུ་བཅད་པའི་ལུང་ཐོབ་པའི་བརྒྱུད་པ་ནི། ཐུབ་པ། བྱམས་པ། ཐོགས་མེད། དབྱིག་གཉེན། འཕགས་གྲོལ། བཙུན་གྲོལ། རྣམ་སྣང་མཛད། སེང་བཟང་། ཡེ་ཤེས་ཞབས། དཔལ་སྦས། ཤིནྟི་པ། ཝ་ལ་ཙཎྜ། འབུམ་ཕྲག་གསུམ་པ། རྔོག་ལོ། འདྲེ་ཤེས་འབར། ཨར་བྱང་ཡེ། འདུལ་དཀར། འདྲེ་ཤེས་རབ་གྲགས། དབྱར་ཉི་དཔལ། འཆིམ་ནམ་མཁའ་གྲགས་པ། ཇོ་སྲས། གྲོ་སྟོན་ཆོས་རྒྱལ། རྒྱལ་རིན། ངག་དབང་གྲགས། ཡོན་བཟང་། སངས་རྒྱས་བཟང་པོ། སྟག་སྟོན་ཤེས་རྒྱལ། བྱང་བཟང་། བསོད་བློ། རྒྱ་སྟོན་ཙནྡྲ་དེ་ཝ། རི་ཁྲོད་བསོད་ནམས་རྒྱ་མཚོ། འཇམ་དབྱངས་ཤེས་རབ་རྒྱ་མཚོ། སློབ་དཔོན་དོན་ཤེས། རྗེ་ལྷ་མཆོག་སེང་གེ ཐར་རྩེ་ནས་སངས་རྒྱས་ཡེ་ཤེས། པཎ་ཆེན་ནམ་མཁའ་དཔལ་བཟང་། རྩེ་གདོང་བདག་ཆེན་ཀུན་དགའ་བསོད་ནམས་ལྷུན་གྲུབ། སྤྱན་སྔ་ཀུན་དགའ་དོན་གྲུབ། གྲུབ་མཆོག་མཐུ་སྟོབས་དབང་ཕྱུག དེས་བདག་ས་སྐྱ་པ་ངག་དབང་ཀུན་དགའ་བསོད་ནམས་ལའོ། ༈ །ཆོས་རྒྱལ་སྲོང་བཙན་སྒམ་པོའི་གསུང་རབ་མ་ཎི་བཀའ་འབུམ་དུ་གྲགས་པའི་སྟོད་ཆ་སྨད་ཆའི་ཆོས་ཚན་ཡོངས་རྫོགས་པོ་ཏི་སྤར་མའི་ནང་བཞིན་ལུང་ནོས་པའི་བརྒྱུད་པ་ནི། ཁྲི་སྲོང་ལྡེ་བཙན། གྲུབ་ཐོབ་དངོས་གྲུབ། མངའ་བདག་ཉང་རལ། མི་བསྐྱོད་རྡོ་རྗེ། ཤཱཀྱ་བཟང་པོ། ལྷ་རྗེ་དགེ་བ་འབུམ། ལྕམ་ཡེ་ཤེས་མཆོག ཆུ་སྒོམ་པ་མཐའ་བཞི་བྱ་བྲལ་བ། ཚུལ་ཆེན་བསོད་ནམས་སེང་བ། བླ་མ་བཀྲ་ཤིས་རྒྱལ། ཆུ་རག་པ་བློ་རྒྱམ། འཕགས་མཆོག་ནོར་བུ་བཟང་པོ། ཆོས་རྗེ་བཟང་པོ་རྒྱལ་མཚན། མཁས་གྲུབ་དཔལ་ལྡན་སངས་རྒྱས། སྟས་དགའ་བ་ངག་དབང་གྲགས་པ། ཡིག་དྲུག་པ་ཤེས་རབ་དཔལ་འབྱོར། རྗེ་ཀུན་དགའ་གྲོལ་མཆོག བླ་མ་ཆོས་སྐྱོང་རྒྱལ་པོ། ཀུན་མཁྱེན་ནམ་མཁའ་རྡོ་རྗེ། རྗེ་རྣམ་རྒྱལ་དཔལ་བཟང་། བླ་མ་དཔལ་ལྡན་ཆོས་འབྱོར། སྤྱན་སྔ་ཀུན་དགའ་དོན་འགྲུབ། དཔལ་ས་སྐྱ་པ་ཆེན་པོ་གྲུབ་མཆོག་མཐུ་སྟོབས་དབང་ཕྱུག དེས་བདག་ས་སྐྱ་པ་ངག་དབང་ཀུན་དགའ་བསོད་ནམས་ལའོ། །ཡང་ན་འཕགས་མཆོག་ནོར་བུ་བཟང་པོ་ལ་ཧོར་ཀ་བཞི་པ། སེང་གེ་རྒྱལ་མཚན། ཆོས་རྗེ་དཔལ་ལྡན་ལེགས་པ། ཀ་བཅུ་པ། བྱང་ཆུབ་དཔལ། འཕགས་པ་བློ་གྲོས་རིན་ཆེན། ཡིག་དྲུག་པ་མན་འདྲ། ༈ །ཡང་གྲུབ་མཆོག་དམ་པ་དེ་ཉིད་ཀྱི་དྲུང་དུ། རྗེ་མཁྱེན་བརྩེ་བའི་རྣམ་ཐར་རང་ཉིད་ཀྱིས་མཛད་པའི་ལུང་ཐོབ་པའི་བརྒྱུད་པ་ནི། རྗེ་བཙུན་མཁས་པ་ཆེན་པོ་མཁྱེན་བརྩེ་དབང་ཕྱུག རྗེ་དབང་ཕྱུག་རབ་བརྟན། མཁན་ཆེན་རིན་པོ་ཆེ་ངག་དབང་ཆོས་གྲགས། སྤྱན་སྔ་ཀུན་དགའ་དོན་གྲུབ། དཔལ་ས་སྐྱ་པ་གྲུབ་མཆོག་མཐུ་སྟོབས་དབང་ཕྱུག དེས་བདག་ས་སྐྱ་པ་ངག་དབང་ཀུན་དགའ་བསོད་ནམས་ལའོ། །འདིར་སྨྲས་པ། ཡོ་ཛྙཱ་ཀྲི་པཱ་མཎྜ་ལ་ཀྲིསཏྲ་བིལྦོ་བི།
་་་་་གང་གི་མཁྱེན་བརྩེ་དྲི་མེད་དཀྱིལ་འཁོར་ལ། །
པཤྱ་དྷརྨཱ་བི་པ་ཤྱཾ་བི་མ་ལ་སྥུ་ཊ་སྱ།
་་་་་མཐའ་ཡས་ཆོས་ཀྱི་གཟུགས་བརྙན་གསལ་བར་སྣང་། །
བནྡྷུ་པྲ་ཛཱ་ནཾ་ས་ཧ་དེ་བ་མེ་ཀ
་་་་་ལྷར་བཅས་འགྲོ་བའི་རྩ་ལག་གཅིག་པུ་བ། །
ཤཱཀྱ་སྱ་དེ་ཤོ་དྷ་ར་ཏེ་ཛ་ཡ་གྷཿ
་་་་་ཤཱཀྱའི་བསྟན་འཛིན་མཆོག་ཁྱོད་རྒྱལ་གྱུར་ཅིག །
ས་འཛིན་དཀར་པོའི་ངོས་ཀྱི་སྐྱ་བའི་འོད། །གངས་རིའི་སྤོ་ལ་ཉི་ཟེར་འཕྲོ་བ་ལྟར། །ཆེ་ཆེར་གསལ་ལས་ངོ་མཚར་ཡུལ་གྱི་མཚན། །ཀུན་ཏུ་གྲགས་འདིའི་བསྟན་པ་ཡར་འཕེལ་ཤོག །འཇམ་དཔལ་འཇམ་དབྱངས་འཇམ་པའི་རྡོ་རྗེ་ཉིད། །གཟུགས་གཞན་ཟློས་པའི་སྐྱེས་ཆེན་སྐུ་མཆེད་ཀྱི། །རིགས་ཀྱི་ཅོད་པཎ་གོང་མར་བཅས་པ་ཡི། །བསྟན་འདི་སྲིད་མཐར་བདག་གིས་འཛིན་གྱུར་ཅིག །ཆོས་ཀྱི་རྗེ་དཔལ་ལྡན་བླ་མ་དམ་པ་རྣམས་ལས་དམ་པའི་ཆོས་ཇི་ལྟར་ཐོབ་པའི་ཚུལ་ལེགས་པར་བཤད་པ་ཟབ་རྒྱས་ཆོས་ཀུན་གསལ་བའི་ཉིན་བྱེད་ཅེས་བྱ་བ་ལས། དཔལ་ས་སྐྱ་པ་རིགས་ལྡན་འཇམ་པའི་དབྱངས་མཐུ་སྟོབས་དབང་ཕྱུག་སྐུ་མཆེད་ཀྱིས་རྗེས་སུ་བཟུང་བའི་སྐབས་ཏེ་བཅུ་པའོ།། །། ༈ མཁན་ཆེན་ཨ་པད་རིན་པོ་ཆེའི་དགོངས་བཞེད་ལྟར་གུ་རུས་ཞབས་ཞུ་བགྱིས་པའོ།།

ཨ་མྱེས་ཞབས།
གྲུབ་མཆོག་མཐུ་སྟོབས་དབང་ཕྱུག་མཆེད་ཀྱིས་རྗེས་སུ་བཟུང་བའི་ཚུལ་གྱི་སརྒ།